COMUNA SÎNTANDREI

Nr.1534 din 16.02.2018
INFORMARE privind intenţia de elaborare 

Plan Urbanistic Zonal ”Parcelare teren pentru locuințe și funcțiuni complementare, str.Bujac, nr.15 și 17, loc.Sîntandrei”
Proiectant: S.C. SIMSTA DESIGN S.R.L. – Eugen Vereș
Primăria Sîntandrei anunţă intenţia de elaborare a unui Plan urbanistic zonal de lotizare teren pentru locuințe și funcțiuni complementare, localitatea Sîntandrei, str.Bujac, nr.15,17, la inițiativa lui Grigoroșcuță Manuel cu soția Mariana-Corina și S.C. MALINCO PRODEX S.R.L.
Zona luată în considerare este situată în intravilan, la nord de drumul județean DJ 797, în partea estică a localității, iar conform Planului Urbanistic General, se află în unitatea teritorială de referință UTR 4 - zonă de  locuire cu interdicție de construire până la elaborare P.U.Z..
 Terenurile studiate sunt 2 parcele pe str.Bujac identificate prin nr.cad.54422 (vechi 2524) și 7244 (vechi 2978) cu suprafața totală de 4200mp.  Accesul la terenuri se face din drumul județean DJ 797, pe străzi existente până la strada Bujac cu profil de 12m.
Prin P.U.Z. se propune parcelarea în 8 loturi pentru locuințe, cu un drum privat de acces pe mijloc, avînd profil de 12m. 
Asigurarea cu utilități se va face prin racordare la rețele de alimentare cu energie electrică, gaz, apă-canal existente pe str. Bujac.

Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

În temeiul regulamentului local de implicare a publicului în elaborarea sau revizuirea planurilor de amenajare a teritoriului  și urbanism, aprobat prin HCL nr.23/31.03.2011, publicul poate să consulte și să exprime, în scris, observaţiile şi propunerile privind intenţia de elaborare  a planului urbanistic zonal, în perioada 19.02 – 28.02.2018. 

Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 int.16,  e-mail: primaria.santandrei@gmail.com. 


Observaţiile, sugestiile pertinente vor fi luate în considerare în etapa de elaborare a documentaţiei pentru P.U.Z. Răspunsurile la observaţiile transmise vor fi comunicate in scris persoanelor care au formulat sesizări/ sugestii.

